**Številka:**

**Dne: 30. 8. 2016**

# Z A P I S N I K

11. redne seje Sveta za preventivo in vzgojo v cestnem prometu Občine Duplek, ki je bila dne 30. 8. 2016, ob 17. uri v Glonarjevi dvorani Občine Duplek.

Prisotni:

* Marjan Vrbnjak, Simon Poštrak, Simon Košti, Peter Zajc, Marko Rahle- člani sveta;
* Mitja Horvat, župan
* Dušanka Novak, višja svetovalka, občinska uprava

Sejo je vodil predsednik sveta Marjan Vrbnjak.

1. **TOČKA**

## OBRAVNAVA IN POTRDITEV DNEVNEGA REDA

Dnevni red so člani prejeli z gradivom.

***Sklep št. 45:***  ***»Svet za preventivo in vzgojo v cestnem prometu Občine Duplek potrdi dnevni red 11. redne seje Sveta za preventivo in vzgojo v cestnem prometu :***

1. ***Obravnava in potrditev dnevnega reda;***
2. ***Obravnava in potrditev zapisnika 10. redne seje***
3. ***Izvedba aktivnosti ob začetku novega šolskega leta***
4. ***Priprave na izvedbo sprejema otrok OŠ pri županu Občine Duplek***
5. ***Pobude in vprašanja«***

**Prisotnih 5 članov, ZA 5 članov**

**Sklep je bil sprejet.**

1. **TOČKA**

**OBRAVNAVA IN POTRDITEV ZAPISNIKA 10. REDNE SEJE**

Zapisnik so člani prejeli po el. pošti.

Razpravljavci: /

**Sklep št. 46:**  ***»Svet za preventivo in vzgojo v cestnem prometu Občine Duplek potrdi zapisnik 10. redne seje sveta. «***

**Prisotnih 5 članov, ZA 5 članov**

**Sklep je bil sprejet.**

1. **TOČKA**

**IZVEDBA AKTIVNOSTI OB ZAČETKU NOVEGA ŠOLSKEGA LETA**

Predlog aktivnosti je predstavil predsednik sveta.

Razpravljavci: vsi člani

***Sklep št. 47:*** ***» Svet za preventivo in vzgojo v cestnem prometu Občine Duplek bo v času med 1. 9. in 9. 9. 2016 izvedel naslednje aktivnosti:***

* ***vsak delovni dan v navedenem času bo pred vsako od štirih šolskih stavb v občini prisoten vsaj en prostovoljec ali predstavnik policije oz. redarstva, ki bo skrbel za varno odvijanje prometa in s tem prihod šolarjev v in iz šole. Te osebe bodo imele oblečene rumene odsevne brezrokavnike z napisom SPVCP OBČINE DUPLEK. »***

**Prisotnih 5 članov, ZA 5 članov**

**Sklep je bil sprejet.**

1. **TOČKA**

**PRIPRAVE NA IZVEDBO SPREJEMA OTROK OŠ PRI ŽUPANU OBČINE DUPLEK**

Razpravljavci: vsi člani

***Sklep št. 48:*** **»*Svet za preventivo in vzgojo v cestnem prometu Občine Duplek sprejme sklep, da se v letošnjem letu ne izvede sprejem otrok OŠ pri županu. Sprejem se izvede ponovno predvidoma čez dve leti, t.j. v šolskem letu 2018/19. «***

**Prisotnih 5 članov, ZA 5 članov**

**Sklep je bil sprejet.**

1. TOČKA

**POBUDE IN VPRAŠANJA**

1. S strani Policijskega sindikata je prispela ponudba za sodelovanje pri izdaji publikacije – otroške prometne pobarvanke. Minimalni prispevek za sodelovanje je 299,00 EUR brez DDV. Člani so soglasni, da se ne vključi v sodelovanje pri izdaji, ker so stroški nesorazmerni s koristjo oz. učinkovitostjo.
2. Simon Poštrak je predstavil projekt republiškega sveta za preventivo Sožitje, ki je namenjen predvsem starejšim občanom. Dogovorjeno je bilo, da bi bilo smotrno projekt izpeljati v okviru projekta Medgeneracijski center, ki bo v občini zaživel predvidoma v mesecu septembru.
3. Dogovorjeno je bilo, da se tudi ravnatelje pisno pozove, da naj tudi zaposleni na šoli sodelujejo v prvih šolskih dneh pri aktivnostih v zvezi z varnim prihodom in odhodom šolarjev v oz. iz šole.
4. Predsednik sveta je predlagal, da bi Občinska uprava podala povratno informacijo o predlogih glede prometne signalizacije v občini, ki jih je svet podal v mesecu juniju letos. V ta namen se zapisnik pošlje tudi županu.

Ob 18.00 uri so se pridružili tudi prostovoljci, ki bodo varovali otroke nas poti v šolo v prvih dneh. Z njimi je bil opravljen razgovor glede lokacij in časa opravljanja teh nalog. Član sveta Marko Rahle pa jim je pojasnil tudi njihove pristojnosti. Vsem prostovoljcem so bili razdeljeni tudi novi odsevni brezrokavniki.

Seja sveta je bila zaključena ob 19. uri.

Marjan Vrbnjak

Zapisala: predsednik

Dušanka Novak